Brand breek uit by Chris Hani Baragwanath-hospitaal(Foto: GautengHealth/Twitter) Die departement van gesondheid in Gauteng het bevestig dat ŉ brand Woensdag by die Chris Hani Baragwanath-hospitaal uitgebreek het. “Die brand het by die oop ruimte naby die Covid-19-tente ontstaan,” het die departement in ŉ verklaring gesê. “Weens sterk wind het die brand na die wasgoedperseel versprei en deel van die linne beskadig wat gewag het vir vernietiging.” Stad Johannesburg se brandweer van Dobsonville en Jabulani het betyds opgedaag voor die brand na die bruikbare linne en die gebou kon versprei. Geen beserings is aangemeld nie. (Foto: GautengHealth/Twitter)